
החוזקות של SeeMe
1) SeeMe    מציגה מידע בנוגע לארבעה היבטים פסיכוחינוכיים מרכזיים, ההכרחיים להתפתחות מיטיבה של הילדים: אמונה בשינוי, קיומו של חבר טוב, מבוגר משמעותי ותחושת מסוגלות. עבודה של הצוות החינוכי על היבטים אלה מאפשרת התפתחות בכל תחומי החיים של התלמידים.
2)   SeeMe מבקשת לראות ולשמוע את התלמידים עצמם. לא לקבוע בעבורם, לא להגיע עם תובנות מקובעות, אלא באמת להקשיב לילדים. 
3) התובנות וההמלצות שSeeMe מציעה למורות ולמורים, מותאמות למידע שהגיע מהילדים עצמם. כתוצאה מכך, התוכנית מותאמת באופן אישי הן לכל כיתה ולכל ילד. כל מורה מקבלת את המפה ואת ניתוח נתוני המפות של הכיתה שלה. 
4) SeeMe נותנת כלים בהם יוכלו המורות והמורים להשתמש ולפעול על פיהם בכיתה. במסגרת התוכנית לא נכנסים לכיתה גורמים חיצוניים. המידע, הבחירה בדרכי הפעולה וההמלצות- הכל נמצא ברשותם של המורים, המורות והצוות החינוכי בלבד.
5) SeeMe מאפשרת למורים לעקוב אחר שינויים שמתרחשים בכיתה. המפות הקודמות נשמרות וניתנות לצפייה ולהשוואה למפות החדשות שהתלמידים ממלאים. שינויים יכולים להתרחש מהתפתחות טבעית או כתוצאה מפעולות יזומות ותוכניות חינוכיות אחרות שהמורים עשו בכיתה.
6) מורות שמשתמשות ב SeeMe  מדווחות על תחושת מסוגלות גדולה יותר בחוויית המפגש שלהן למול התלמידים ועל הבנה מעמיקה ובהירה יותר בנוגע לפעולות הנדרשות בכיתה בהיבטים הרגשיים- חברתיים.
7) בתי ספר שמשתמשים ב SeeMe מדווחים שהקשר עם ההורים בנוגע להיבטים רגשיים חברתיים בבית הספר נעשה טוב, מדויק וברור יותר. 
8) מלבד השאלונים הקיימים במערכת, ניתן להתאים לבקשת בתי הספר, שאלות נוספות הנוגעות הן בתחומים הרגשיים חברתיים והן בתחומים נוספים אשר בית הספר או הצוות החינוכי מעוניין לשאול את התלמידים ולקבל תוצאות זמינות ומיידיות.


שאלות ותשובות נוספות: 
ש: מה אם לאחר מילוי המפות, התלמידים יתחילו להגיד אחד לשני: "בחרתי אותך באדום", "בטח כולם בחרו אותך ירוקה" וכו'? האם אין חשש ל"תיוג" הילדים בכיתה?
ת: בטרם ימלאו התלמידים את המפות והשאלונים, ישנה חשיבות רבה להצגת הפלטפורמה בכיתה על ידי המורה. כחלק מההצגה בכיתה, המורה תדגיש את מטרות התוכנית ובראשן שיח מקרב, מיטיב ושומר גבולות בהיבטים רגשיים וחברתיים. מדיווחי המורות והמורים עד כה, עולה כי ברובן המכריע של הכיתות, לא הייתה התייחסות פוגענית לאחר מילוי המפות. לצד זאת, חשוב להבין שגם ללא מילוי המפות והשאלונים, ילדים עסוקים במצב החברתי רגשי, משוחחים בנושא ולעיתים אף פוגעים או "מתייגים" אלה את אלה. המטרה של SeeMe היא לספק למורה את התמונה החברתית רגשית המתקיימת ממילא בכיתה, על מנת שתוכל לפעול בהיבטים הללו. המורה היא שמנחה את הכיתה וכתוצאה מכך יודעת מתי התלמידים ממלאים את המפות והשאלונים וכתוצאה מכך יכולה לשלוט ולנהל את המצב. החשש מ"תיוג" תלמידים והתייחסות שלילית לאחר מילוי המפות, ידוע ומובן אולם המציאות מוכיחה שבפועל חשש זה אינו מתממש. 
ש: מה קורה אם התלמידים לא מוכנים לשתף פעולה ולמלא את המפות והשאלונים?
ת: בכל הכיתות אשר לקחו חלק בתוכנית, לא היה מקרה גורף של אי שיתוף פעולה של התלמידים. אם בכל זאת אחד התלמידים אינו מעוניין לשתף פעולה, זו זכותו ואין להפעיל עליו לחץ מכל סוג. לצד זאת מומלץ מאוד שהמורה תקיים שיחה אישית עם התלמיד כדי להבין מניין מגיעה ההתנגדות, וזאת  על מנת לתת לו תחושה של נראות ותשומת לב, בצורה מכבדת ומקבלת. 
ש: המורים והמורות עסוקים מאוד. האם הפלטפורמה דורשת זמן תפעול ומעמיסה עוד עבודה על המורות והמורים?
ת: SeeMe אינה מעמיסה עוד עבודה על המורים. אחת המטרות המרכזיות של SeeMe היא להוות כלי עזר תומך וידידותי למורות ולסייע להן להתמקד במהות, באופן ממוקד, יעיל וככזה שרואה את הילדים. הפלטפורמה מעבדת את המפות והשאלונים אותם מילאו התלמידים בצורה אוטומטית עבור המורה ומספקת תמונה כיתתית מהירה, יעילה ואיכותית, אשר הייתה יכולה להיות מושגת רק לאחר עבודה רבה וזמן ארוך בלי שימוש ב SeeMe. ההמלצות מותאמות לכיתה ולכל תלמיד ומוצגות בצורה נגישה וברורה.
ש: האם מפות ושאלוני SeeMe הם למעשה מענה על שאלון סוציומטרי?
ת: החלק של המפות ב SeeMe אינו סוציומטרי במובן הרגיל של המילה, מכיוון שהילדים מדווחים על מה הם מרגישים כלפי כל אחד מהילדים בכיתה ולא רק בנוגע לקבוצה מסוימת.. בנוסף, SeeMe  שואלת את התלמידים אם מי היו מעוניינים להתחבר, מעבר למעגל החברתי ה"רגיל" שלהם. SeeMe   עוזרת לראות את הכוחות החברתיים של הכיתה כמכלול ולבחון מהיכן נכון להתחיל תוכניות חברתיות רגשיות בעקבות המפות והשאלונים, גם בהקשר הכיתתי הנרחב וגם בנוגע לכל אחד מהתלמידים
ש: האם ישנם מדדים כמותיים או אחרים להצלחת התוכנית?
ת: SeeMe  מבקשת לשקף למורים את המצב החברתי רגשי הנתון של הכיתה, על מנת שיוכלו "לראות" את התלמידים ועל ידי כך להכיר ולהתחבר אליהם יותר. היות וכך אין מדדים מוגדרים מראש להצלחת התוכנית. מה נתפס ונחשב כהצלחה ייקבע באופן אדפטיבי ומותאם לכיתה, על ידי המורה והצוות החינוכי. העובדה שישנם ילדים אדומים בכיתה, אינה מהווה אי הצלחה של המורה. רווחה נפשית תקינה מתבטאת בקיומו של מנעד רגשי רחב והאפשרות לבטא אותו. כל עוד המורים מקיימים סביבה המאפשרת מרחב שיח אמפתי, זו הצלחה משמעותית. SeeMe   מאפשרת לתלמידים להציג מנעד רגשי רחב ומסייעת למורה להכיר ולדעת אותו.

